Lombardia versaal

Lombardia versaal on teatud tüüpi dekoratiivne majuskel, mida on kasutatud hiliskeskaegsetes käsikirjades (pärast 1200. aastat) gooti kirjas tekstide värviliste initsiaalidenaDecoration and illumination. - Manuscripts and Special Collections. - University of Nottingham, samuti majuskelkirjana raidkirjadesD. Reynolds. Lombardic Lettering at Chartres. - typeoff.de ja (erinevalt gooti majusklitest) ka lühemates tekstides, näiteks veerisepealkirjades. 

 Kirjeldus 
Lombardia versaali iseloomustavad paksud, vahel veidi nõgusate külgedega tähepostid ja jämedad, kuid otstest sujuvalt üheks jooneks peenenevad tähekaared. Need suurtähed olid joonistatud kas peensulega või peene pintsliga. Enamik tähekujusid põhineb rooma kapitaalil, kuid märgatud on osa tähevormide sugulust untsiaalkirjaga. Tähekujud varieeruvad käsikirjades vastavalt piirkonnale või käsikirjade kaunistaja suvale, näiteks T, V, W, M, N, D, A võivad esineda nii untsiaaltähega sarnaneval kujul kui ka rooma majuskli sarnasena.

 Ajaloost 
Versaal, tuletatud ladinakeelsest sõnast versus 'salm', tähendab igasugust algussuurtähte laiemaltVersals. - Lexikon. HMML School ja on vähemalt inglise keeles tänaseni kasutuses majuskli tähendusesCorrespondence Teaching Programs. - Thomas Ingmire. Karolingide-aegsetes käsikirjades kasutati algussuurtähtedena nii põhitekstist suuremana kirjutatud untsiaale kui ka rooma majuskleid, lombardia versaali on peetud nende vormide segunemise tulemiksI. Sakk. Aa kuni Xz. Tüpograafia ülevaatlik ajalugu. Tallinn, 2011. Nimetus "lombardia versaal" on mõistena tulnud inkunaablite uurimise sõnavarastL. Hellinga. Incunabula in Transit: People and Trade. BRILL, 2018. Varastes trükitud raamatutes joonistati hiliskeskajale iseloomulikud värvilised, vahel teises värvis ehisjoontega suured initsiaalid spetsiaalselt nende jaoks jäetud trükita alaleEarly Printing. - The University of Edinburgh. Sageli olid need tehtud kahe värviga, näiteks sinised ja punased, või algas iga lõik kas punase või sinise algustähega, mis paiknesid vaheldumisi. Erinevalt jutustavatest (historiated) või asustatud (inhabited) initsiaalidest (mis võisid samuti kasutada lombardia versaali tähekujusid) ei lisatud neile tekstisisestele lombardia versaalidele hiljem mitmevärvilisi kaunistusi.

Tüpograafias on lombardia versaalil põhinevaid fonte loonud paljud kirjakujundajad, tuntuimad on Frederic Goudy versaalid, kes lülitas Lombardia versaalil põhinevad alternatiivsed majusklid oma fonti Goudy Text.Goudy Text. - Luc Devroye. School of Computer Science. McGill University Montreal, Canada

 Pildid 
 Lombardia versaal raamatutes 

 Muudel materjalidel 

 Viited 

 Välislingid 
 D. Reynolds. Lombardic Lettering at Chartres. - typeoff.de

Kategooria:Kirjastiilid (paleograafia)
Kategooria:Gooti kunst